section_heading: Životopis
paragraph_text: Do danas je odsvirao preko 350 solističkih koncerata među kojima svakako treba spomenuti koncerte na orguljama u Koncertnoj dvorani Vatroslav Lisinski u Zagrebu u Janačekovoj dvorani u Brnu, dvorani Pontifikalnog Instituta za crkvenu glazbu u Rimu, orguljaškoj dvorani u Sočiju te na festivalima orguljaške glazbe u katedralama u Salzburgu, Berlinu, Rigi, Moskvi, Ljubljani, Olomoucu, Bruxellesu, Helsinkyju, Trstu,  Gdansku, Varšavi, Fromborku, Kopenhagenu – Roskilde, Münsteru te u svim hrvatskim katedralama uključujući veliki broj koncerata u zagrebačkoj katedrali. U domovini je nastupio na festivalima: Dubrovačke ljetne igre, Večeri sv. Donata u Zadru, Splitsko ljeto, Rapske glazbene večeri. Nastupi ga vode u udaljenu Australiju gdje 2005. godine koncertira u Sidneyju, Cannberi i Melbourneu te 2006. godine u SAD gdje ostvaruje svoje nastupe na prestižnim mjestima u New Yorku, Washingtonu, Bostonu, Chicagu i Wiliamsburgu. 2009. godine održao je solistički recital na velikim orguljama katedrale Notre Dame u Parizu.